Samarqandda bosqinchilar ayolning uyiga oshib kirib, pul va qimmatbaho buyumlar talab qildi. Ulardan biri kollej o‘quvchisi bo‘lib chiqdi

10-iyun kuni ikki noma’lum shaxs Samarqand viloyatining Ishtixon tumanida yashovchi Sh.N. ismli ayolning uyiga darvozasidan oshish orqali kirdi. Bu haqda IIV jamoatchilik va OAV bilan aloqalar boshqarmasi xabar berdi.

Bosqinchilar uni pichoq bilan qo‘rqitib, pul va qimmatbaho buyumlarni talab qiladi. Farzandini tortib olgani uchun shovqin ko‘tarilganda ular hech narsa ololmay voqea joyidan qochib ketdi.
Ko‘rilgan choralar natijasida ushbu jinoyatni Ishtixon tumanida yashovchi J.M. va shu tumanda yashovchi Baxrin qishloq xo‘jaligi kasb-hunar kolleji 3-bosqich o‘quvchisi S.A. sodir etganliklari aniqlandi. Bosqinchilar qo‘lga olindi.